ທ່່ານນາຍົກລັດຖະມົນຕີ ຫງວຽນເຕິນຢຸງ ກ່າວຂໍ່ານັບຮັບຕ້ອນ ອວຍພອນ
ປະຊາຄົມອາຊຽນ ແລະ ປີໃໝ່ປີວອກ 2016. ພາບ: ດຶກຕ໋າມ/VNA
“ຂໍຮຽນບັນດາສະຫາຍ, ບັນດາແຂກຜູ້ມີກຽດ ແລະ ບັນດາທ່ານ ເພື່ອນມິດທັງຫລາຍ...ຫວຽດນາມ ແລະ ບັນດາປະເທດອາຊີຕາເວັນອອກສ່ຽງໃຕ້ໄດ້ກ້າວ ເຂົ້າສູ່ປີ 2016 ດ້ວຍຈິດໃຈ ແລະ ທ່ວງທ່າເປັນສະມາຊິກ ຂອງຫລັງຄາເຮືອນດຽວກັນນັ້ນກໍ່ຄືປະ ຊາຄົມອາຊຽນທີ່ໄດ້ສ້າງຕັ້ງຂຶ້ນ ແລະ ຮ່ວມສໍາພັນກັນ ບົນພື້ນຖານ3 ເສົາຄ້ຳຫລັກຄື: ປະຊາຄົມການເມືອງ-ຄວາມສະຫງົບ (APSC), ປະຊາຄົມເສດຖະກິດ (AEC) ແລະ ປະຊາຄົມວັດທະນະທຳ-ສັງຄົມ (ASCC).
ປະຊາຄົມອາຊຽນ ກຳເນີດເກີດຂຶ້ນແມ່ນຂະບວນວິວັດແຫ່ງການ ພັດທະນາຂອງການຮ່ວມມືໃນພາກພື້ນ, ແມ່ນຜົນຂອງ ການອອກເຮື່ອເທແຮງແລະ ສູ້ຊົນຢ່າງບໍ່ຮູ້ອິດຮູ້ເມື່ອຍຂອງ ອາຊຽນ ຕະຫລອດ ເກືອບ ເຄິ່ງສະຕະວັດຜ່ານມາ, ສະແດງໃຫ້ເຖິງຄວາມຮັບຮູ້ ແລະ ຜົນປະໂຫຍດລວມຂອງບັນດາປະເທດສະມາຊິກກ່ຽວກັບ ການຍົກສູງລະດັບ ການ ຮ່ວມມື ແລະ ຜູກພັນກັນເພື່ອຍາດແຍ່ງເອົາກາລະໂອກາດ, ພ້ອມກັນນັ້ນກໍ່ເພື່ອຮັບມືກັບສິ່ງທ້າທາຍໃໝ່.
ດ້ວຍຄວາມຮັບຮູ້ທີ່ວ່າ ການກໍ່ສ້າງປະຊາຄົມອາຊຽນ ເປັນຂະບວນການ ເຄື່ອນໄຫວຕໍ່ເນື່ອງ, ອາຊຽນໄດ້ມີວິໄສທັດ ປະຊາຄົມ ອາຊຽນ ຮອດປີ 2025, ໄດ້ຢືນຢັນຄວາມຕັດສິນໃຈ ຂອງທຸກປະ ເທດສະມາຊິກ ແມ່ນສືບຕໍ່ປັບປຸງ ແລະ ເຮັດໃຫ້ສາຍສຳພັນອາຊຽນ ເລິກເຊິ່ງກວ່າ ເກົ່າ, ກໍ່ສ້າງປະຊາຄົມອາຊຽນ ເຄື່ອນໄຫວ ຕາມກົດ ລະບຽບ, ເປັນຂອງ ປະຊາຊົນ, ເພື່ອປະຊາຊົນຢ່າງແທ້ຈິງ, ມີການພົວ ພັນຢ່າງກວ້າງ ຂວາງກັບບັນດາຄູ່ຮ່ວມມື ແລະ ມີທີ່ຕັ້ງ ພາລະບົດ ບາດສຳຄັນຢູ່ໃນ ພາກພື້ນ.
ດ້ວຍຈິດໃຈ ກຳລັງແຮງ ອາຊຽນ ແລະ ວິໄສທັດຮອດປີ 2025, ເຊື່ອ ແນ່ວ່າ ອາຊຽນຈະມີພື້ນຖານ ທີ່ໜັກແໜ້ນ ແລະ ມີພະລັງທີ່ແຂງແຮງ ໃຫ້ແກ່ການພັດທະນາຂອງບັນດາປະເທດອາຊີຕາເວັນອອກ ສ່ຽງໃຕ້, ໃຫ້ ແກ່ ອາຊຽນ ແລະ ທົ່ວພາກພື້ນ. ພວກເຮົາຮູ້ສຶກດີໃຈ ແລະ ເອກອ້າງ ທະນົງໃຈຕໍ່ຜົນສຳເລັດຂອງ ອາຊຽນ, ພ້ອມກັນນັ້ນກໍ່ ມີຄວາມຮັບຮູ້ຢ່່າງເລິກເຊິ່ງວ່າ ສະພາບການຢູ່ພາຍໃນພາກພື້ນ ກຳລັງມີການຜັນແປຢ່າງສັບສົນ, ເປັນຕົ້ນແມ່ນຢູ່ທະເລຕາເວັນອອກ.
ໃນຖານະເປັນປະເທດສະມາຊິກທີ່ມີຄວາມຕັ້ງໜ້າ ແລະ ມີຄວາມຮັບຜິດຊອບ ຂອງປະຊາຄົນອາຊຽນ, ຫວຽດນາມເດັດດ່ຽວ ປົກປ້ອງສິດອຳນາດອະທິປະ ໄຕ ແລະ ຜົນປະໂຫຍດອັນຊອບທຳຂອງຕົນ, ພ້ອມກັນນັ້ນກໍ່ຍຶດໝັ້ນນະໂຍບາຍແກ້ໄຂການຂັດແຍ້ງກັນ, ການບໍ່ລົງລອຍກັນຢູ່ທະເລຕາເວັນອອກດ້ວຍສັນຕິວິທີ ບົນພື້ນຖານບັນດາຫລັກການພື້ນຖານຂອງກົດໝາຍສາກົນ, ກົດບັດຂອງສະຫະປະຊາຊາດ, ສົນທິສັນຍາຂອງສະຫະ ປະຊາຊາດ ວ່າດ້ວຍກົດໝາຍທະເລປີ 1982, ຄັດຄ້ານການນຳໃຊ້ກຳລັງອາວຸດ, ການນຳໃຊ້ກຳລັງ ການທະຫານ ແລະ ບັນດາການເຄື່ອນໄຫວຝ່າຍດຽວຢູ່ທະເລ ຕາເວັນອອກ, ເຮັດໃຫ້ ສະພາບການປະຈຸບັນມີການປ່ຽນແປງ, ມີໄພຂົ່ມຂູ່ຕໍ່ຄວາມສະຫງົບ, ຄວາມປອດໄພຂອງການເດີນທະເລ, ການ ເດີນ ອາກາດ, ລະເມີດ ກົດໝາຍສາກົນ, ເຮັດໃຫ້ສະພາບການ ມີຄວາມເຄັ່ງຕຶງ ເພີ່ມຂຶ້ນ, ທໍາລາຍຄວາມໄວ້ເນື້ອເຊື່ອໃຈ, ກໍ່ໃຫ້ເກີດ ມີຜົນເຄາະຮ້າຍ ຢ່າງໜັກ ໜ່ວງ ແລະ ຍາວນານ, ກະທົບຢ່າງຮ້າຍແຮງຕໍ່ສັນຕິພາບ, ສະຖຽນ ນະພາບ, ຄວາມສະຫງົບ ປອດໄພ ຢູ່ ພາກພື້ນ.ຫວຽດນາມ ຈະເຮັດ ສຸດຄວາມສາມາດຂອງຕົນ, ຮ່ວມມືຢ່າງໃກ້ສິດກັບບັນດາ ປະເທດ ໃນພາກພື້ນ ປະກອບສ່ວນເຂົ້າໃນການຮັກສາສັນຕິພາບ,ສະຖຽນ ນະພາບໃນພາກພື້ນ ແລະ ຢູ່ທະເລຕາເວັນອອກ, ພ້ອມກັນນັ້ນກໍ່ຮຽກຮ້ອງໃຫ້ທຸກຝ່າຍທີ່ກ່ຽວຂ້ອງປະຕິບັດ ຖະແຫຼງການວ່າ ດ້ວຍ ການປະພຶດຕໍ່ຂອງຝ່າຍຕ່າງໆ ຢູ່ທະເລຕາເວັນອອກ (DOC) ຢ່າງຄົບຖ້ວນ, ມີປະສິດທິພາບ ແລະ ອະນຸມັດຜ່ານປະມວນ ກົດລະບຽບ COC ໂດຍໄວ.
ພວກຂ້າພະເຈົ້າຂໍສະແດງຄວາມຂອບໃຈ ແລະ ຮຽກຮ້ອງປະຊາຄົມ ສາກົນ ສືບຕໍ່ມີ ການປະກອບຄວາມຄິດເຫັນ ແລະ ມີການເຄື່ອນ ໄຫວຢ່າງເຂັ້ມແຂງຕື່ມ ເພື່ອສະໜັບສະໜູນຄວາມ ມານະພະຍາ ຍາມຂອງ ຫວຽດນາມ, ຂອງ ອາຊຽນ ເພື່ອສັນຕິພາບ, ສະຖຽນນະ ພາບ, ເຄົາລົບ ແລະ ປະຕິບັດ ຕາມກົດໝາຍຢູ່ພາກພື້ນ ແລະ ສາກົນ.
ທ່່ານນາຍົກລັດຖະມົນຕີ ຫງວຽນເຕິນຢຸງ ກ່າວປາໄສຂໍ່ານັບຊົມເຊີຍ
ປະຊາຄົມ ອາຊຽນ ແລະ ປີໃໝ່ປີວອກ 2016. ພາບ: ດຶກຕ໋າມ/VNA
ທ່ານນາຍົກລັດຖະມົນຕີ ຫງວຽນເຕິນຢຸງ ພ້ອມກັບບັນດາທ່ານຜູ້ແທນ. ພາບ: ດຶກຕ໋າມ/VNA
ຮຽນບັນດາທ່ານທີ່ມີກຽດ ແລະ ເພື່ອນມິດ ທີ່ມາຮ່ວມໃນງານມື້ນີ້.
ໃນນະໂຍບາຍພົວພັນກັບຕ່າງປະເທດເອັນເອກະລາດ, ເປັນເຈົ້າຕົນເອງ, ຫັນເປັນຫລາຍທິດ, ຫັນເປັນຫລາຍຮູບແບບຂອງ ຫວຽດນາມ, ອາຊຽນ ເປັນເສົາຄຳ້ໜຶ່ງ -ເປັນຍຸດທະສາດ ທີ່ບຸລິມະສິດໜຶ່ງທີ່ສຳຄັນ.
ຕະຫລອດໄລຍະ 20 ປີໃນການຮ່ວມເດີນທາງກັບອາຊຽນ, ດ້ວຍທິດນໍາທີ່ວ່າເຂົ້າຮ່ວມຢ່າງເປັນເຈົ້າການ, ຢ່າງຕັ້ງໜ້າ ແລະ ມີຄວາມຮັບຜິດຊອບ ຫວຽດນາມໄດ້ປະຕິບັດຢ່າງເຂັ້ມງວດ ແລະ ມີຜົນສໍາເລັດບັນດາຄຳໝັ້ນສັນຍາ ແລະ ພັນທະໜ້າທີ່ຂອງສະມາຊິກ, ເປັນໜຶ່ງໃນບັນດາປະເທດທີ່ນຳໜ້າໃນການປະຕິບັດບັນດາຄຳໝັ້ນສັນຍາກໍ່ສ້າງປະຊາຄົມເສດຖະກິດ ອາຊຽນ ແລະ ມີການປະກອບ ສ່ວນທີ່ສຳຄັນໃຫ້ແກ່ການພັດທະນາ ແລະ ການເຕີບໃຫຍ່ເຂັ້ມ ແຂງຂອງ ສະມາຄົມ, ໄດ້ຮັບການຮັບຮອງ ແລະ ຕີລາຄາສູງ ຈາກບັນດາປະເທດຢູ່ພາຍໃນ ແລະ ນອກພາກພື້ນ.
ໃນຕໍ່ໜ້າໃກ້ຈະມາເຖິງນີ້, ພວກຂ້າພະເຈົ້າຈະສືບຕໍ່ເພີ່ມທະວີຄວາມສາມາດ ແລະ ລະດົມບັນດາແຫຼ່ງກຳລັງແຮງ, ເຄົາລົບ ແລະ ປະຕິບັດຢ່າງເຂັ້ມງວດ ຄຳໝັ້ນສັນຍາ ໃນການເຊື່ອມໂຍງ ແລະ ຮ່ວມມືຢ່າງແໜ້ນແຟ້ນກັບບັນດາປະເທດເພື່ອ ສ້າງປະຊາຄົມ ອາຊຽນໃຫ້ສຳເລັດຜົນ.
ຂ້າພະເຈົ້າຢາກເນັ້ນໜັກເຖິງບົດບາດຄວາມສຳຄັນຂອງບັນດາທ່ານເອກອັກຄະລັດຖະທູດ, ຫົວໜ້າບັນດາອົງການຜູ້ຕ່າງໜ້າ, ບັນດາອົງການ ແລະ ບັນດາທ່ານແຂກເພື່ອນມິດສາກົນວ່າ ຂົວຕໍ່ເຊື່ອມສານລະຫວ່າງປະເທດ, ອົງການຈັດຕັ້ງຕ່າງໆ ຂອງພວກທ່ານກັບ ຫວຽດນາມ ແລະ ຜ່ານຫວຽດນາມນັ້ນແມ່ນ ປະຊາຄົມ ອາຊຽນ.
ຂ້າພະເຈົ້າຫວັງວ່າ ທຸກໆ ທ່ານແລະ ເພື່ອນມິດທັງຫລາຍຈະສືບຕໍ່ ເສີມຂະຫຍາຍຢ່າງມີ ປະສິດພິຜົນພາລະກໍາທີ່ພິເສດຂອງຕົນນີ້, ພ້ອມໆກັບພວກຂ້າພະເຈົ້າກໍ່ສ້າງປະຊາຄົມ ອາຊຽນ ມີຄວາມສາມັກຄີ, ເຂັ້ມແຂງ, ມີບົດບາດເປັນໃຈກາງຂອງພາກພື້ນ, ເພື່ອສັນຕິພາບ, ການຮ່ວມມື ແລະ ພັດທະນາຢູ່ພາກພື້ນ ແລະ ໂລກ.
* ຫົວຂໍ້ຕັ້ງຂຶ້ນໂດຍຂ່າວພາບຫວຽດນາມ
ປະຕິບັດໂດຍ: VNA/VNP